Srednja poklicna in tehniška šola Murska Sobota

Šolsko naselje 12

9000 Murska Sobota

**Predmet:** DRUŽBOSLOVJE (2. letnik)

**Šolsko leto:** 2024/2025

**Izvajalec:** Tina Zver, prof. soc.

Erika Kranjec, prof. zgod. in soc.

**Programi (SPI)**: elektrikar, inštalater strojnih inštalacij, mehatronik operater, mizar

MINIMALNI STANDARDI ZNANJA

| **Učni sklop** | **Minimalni standard znanjA** | **Način ocenjevanja** |
| --- | --- | --- |
| Dinamični čas od prve polovice 19. stoletja do konca prve svetovne vojne | • Razloži pojem zgodovina, pojasni pomen zgodovinskih virov.  • Opiše najpomembnejše mejnike za razvoj stroke, za katero se izobražuje.  • Opiše in razloži eno pozitivno in eno negativno posledico znanstveno-tehničnega napredka.  • Predstavi, kako so izumi vplivali na življenje v njegovem okolju.  • Opiše najpomembnejšo obrt ali dejavnost, značilno za njegov kraj.  • Našteje nekaj najpomembnejših Slovencev v 19. stoletju in njihova dela.  • Opiše, kaj so želeli Slovenci leta 1848 doseči s programom  Zedinjena Slovenija  • Našteje nekaj razlogov, zaradi katerih so nekoč ljudje zapuščali domovino in se odseljevali drugam, in jih primerja z migracijami danes.  • Navede glavne vzroke za izbruh prve svetovne vojne.  • Opiše, kako se je spremenila Evropa po prvi svetovni vojni, ter našteje pet držav, ki so nastale na novo. | Ustno |
| Dinamični čas od totalitarizmov do sodobne demokracije | • Primerja položaj posameznika v totalitarnih sistemih (fašizem, nacizem, komunizem) in poišče skupne točke teh sistemov.  • Poimenuje narode, ki so od leta 1918 skupaj s Slovenci živeli v Kraljevini SHS.  • Opiše problematiko slovenskih manjšin v sosednjih državah pred drugo svetovno vojno.  • Našteje najpomembnejše dosežke Slovencev med obema vojnama.  • Našteje razloge za začetek druge svetovne vojne.  • Našteje ključne prelomnice med drugo svetovno vojno.  • Opiše, kaj je pomenila druga svetovna vojna za moške, kaj za ženske in otroke.  • Primerja nova orožja, ki so spremenila potek prve in druge svetovne vojne, ter posledice za ljudi.  • Opiše življenje ljudi po vojni v razdeljeni Evropi in pojasni nov politični zemljevid Evrope.  • Našteje najpomembnejše pravice, za katere so se zavzemali zamejski Slovenci, opiše položaj slovenskih izseljencev v 20. stoletju.  • Našteje in opiše najpomembnejše dosežke Slovencev v 20. stoletju.  • Opiše, zakaj je druga svetovna vojna razdelila Slovence, in razloži posledice tega za današnji čas.  • Pojasni na novo nastale meje in družbeni položaj, v katerem so se znašli Slovenci v drugi polovici 20. stoletja.  • Opiše življenje in delo mladih na Slovenskem v različnih povojnih obdobjih;  • Opiše glavne posledice razpada komunističnih režimov.  • Našteje vzroke, zaradi katerih smo se Slovenci odločili za samostojno državo.  • Našteje glavne mejnike, ki Slovence pripeljejo do državnosti.  • Razloži bistvene prednosti Slovenije kot članice Evropske unije, Nata, schengenskega in evro območja. | Ustno in/ali pisno |

NAČINI OCENJEVANJA ZNANJA

V šolskem letu 2024/2025 bodo dijaki pridobili najmanj tri ocene (v prvem ocenjevalnem obdobju vsaj eno, v drugem ocenjevalnem obdobju pa 2 oceni), in sicer:

* vsaj eno oceno iz ustnega ocenjevanja znanja,
* oceno iz pisnega ocenjevanja znanja,
* oceno iz priprave in predstavitve krajše seminarske naloge/referata ali iz drugega načina ocenjevanja znanja.

Ocenjuje se lahko tudi: seminarske naloge, poročila iz ekskurzij ali z ogledov razstav, PowerPoint predstavitve, govorne nastope, urejenost zvezka …

Pri ocenjevanju se upošteva znanje in razumevanje obravnavanih vsebin, zmožnost analize, sinteze in interpretacije, organizacije dela in sodelovanje v skupini …

KRITERIJI OCENJEVANJA ZNANJA

1. **Pisno ocenjevanje**

Dijaki so z načinom pisnega ocenjevanja seznanjeni na začetku šolskega leta. Z dijaki na začetku šolskega leta določimo datume za pisno ocenjevanje znanja.

Pisno ocenjevanje znanja obsega naloge iz temeljnih vsebin predmeta,  ki so določene v učnem načrtu, vključuje pa vprašanja objektivnega, strukturiranega in problemskega tipa. Preverjanje in ocenjevanje ne zajema zgolj nižjih, temveč tudi višje taksonomske stopnje.

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno ali se mu izreče vzgojni ukrep.

Če je negativno ocenjenih več kot 40 % dijakov, se pisno ocenjevanje ponovi. Dijaki, ki so na pisnem ocenjevanju ocenjeni negativno ali dijaki, ki želijo oceno izboljšati, oceno popravljajo v ponavljalnem roku, za datum se dogovorijo s profesorjem. Dijaki, ki ne pišejo testa, pišejo test v ponavljalnem roku po dogovoru s profesorjem.

Minimalni standardi znanja predstavljajo stopnjo znanja, spretnosti, veščine ali kakovost izdelka, ki je potrebna za pozitivno oceno.

Kriteriji pisnega in vseh ostalih načinov ocenjevanja:

|  |  |
| --- | --- |
| **Ocene** | **%** |
| 1 (nzd) | 0–39,5 |
| 2 (zd) | 40–54,5 |
| 3 (db) | 55–70,5 |
| 4 (pdb) | 71–-86,5 |
| 5 (odl) | 87–100 |

1. **Ustno ocenjevanje**

Dijaki so ustno ocenjeni predvidoma dvakrat letno. Ustno ocenjevanje je lahko napovedano in v dogovoru z dijaki ali nenapovedano.

Kriteriji ustnega ocenjevanja

**Odlično (5):** Dijak jasno in podrobno opredeljuje in pojasnjuje pojme, navaja primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti.

**Prav dobro (4):** Dijak  opredeljuje in razume pojme, informacije  povezuje in argumentira. Opiše, razloži, utemelji s svojimi besedami, ilustrira na primeru, vendar so prisotne občasno manjše pomanjkljivosti.

**Dobro (3):** Dijak opredeli ključne pojme, analizira in povezuje informacije, ponovi in razume, kar je slišal oz. si zapisal ob razlagi, vendar pomanjkljivo.

**Zadostno (2):** Dijak navaja in pojasni temeljne informacije. V minimalnem obsegu zahtevanega in/ali ob podpornih vprašanjih ponovi, navede, našteje, prepozna … določene pojave, dogodke in procese. Ne zna navesti ustreznih primerov in razložiti snovi s svojimi besedami. Učitelj veliko pomaga pri odgovorih.

**Nezadostno (1):** Dijak ne pozna ali ne razume temeljnih obravnavanih pojmov, navaja laična izkustvena in nepopolna dejstva ter informacije.

1. **Kriteriji za ocenjevanje govornega nastopa**

|  |  |  |  |
| --- | --- | --- | --- |
|  | **0,5 (zadovoljivo)** | **1 (dobro)** | **2 (odlično)** |
| **Razumevanje vsebine** | Ne prepozna ali delno prepozna osrednjo temo, a še to ob pomoči zapiskov, v večini ne razume vsebine. | Povzame temo besedila, vsebino podaja ob pisni predlogi, govori delno prosto, vsebino razume. | Obvlada temo besedila, prosto govori, ne potrebuje pisne predloge. |
| **Zgradba** | Ni ustrezne vsebinske členitve; manjka kateri od elementov (uvod, jedro, zaključek). | Posamezni deli besedila so ustrezno razdeljeni in jim je namenjena ustrezna dolžina. | / |
| **Besedišče in govor** | Govori knjižno, vključuje nekaj neknjižnih besed. Skopo izražanje, skromno besedišče, kratke povedi, mašila.  Govor: tih, nerazločen, počasen, monoton. | Govori knjižno, uporablja primerno besedišče, a skromnejše. Zgradba povedi je sprejemljiva, a ne brez pomanjkljivosti.  Govor: tekoč z manjšimi zatikanji, včasih nerazločen, včasih pretih, včasih počasen, na trenutke monoton. | Govori knjižno, uporablja bogato besedišče, pravilne besedne oblike in pravilno zgradbo povedi. Govor: tekoč, primerno glasen, razločen, primerno hiter, razgiban. |
| **Nastop** | Nesamozavesten, boječ, govorica telesa je neprimerna, redek stik s poslušalci. | Včasih boječ, govorica telesa je na trenutke izražena, stik s poslušalci je vzpostavljen občasno. | Samozavesten, govorica telesa je primerna, stik s poslušalci je vzpostavljen. |
| **Upoštevanje časovne omejitve** | Predstavitev je prekratka ali predolga. | Dolžina predstavitve je ustrezna. | / |
| **Odgovarjanje na vprašanja učitelja ali dijakov o obravnavani temi** | Dijak zna delno odgovoriti, odgovor je skop, navede le nekaj zdravorazumskih informacij. | Dijak delno odgovori, pokaže na delno poznavanje obravnavane teme. | Dijak ustrezno odgovori na vprašanja in pokaže na poznavanje obravnavane teme. |

1. **Ocenjevanje priprave in predstavitve krajše seminarske naloge (referata) in poročil**

|  |  |  |  |
| --- | --- | --- | --- |
| **KRITERIJ** | **PODROČJE OCENJEVANJA** | **OCENJEVALNA LESTVICA** | **DOSEŽENE TOČKE** |
| **Urejenost naloge** | **-** Urejenost naslovnice (ime, sedež šole, vrsta naloge, naslov, avtor, mentor, kraj, datum).  - Kazalo (naslovi, podnaslovi, slikovno gradivo, grafi, tabele …).  - Struktura: uvod, jedro, zaključek.  - Slikovni material (oštevilčene slike, tabele z naslovi in legendami).  - Navajanje literature in virov. | **0-2**      **0-2**    **0-2**  **0-2**    **0-2** | **\_\_\_/10** |
| **Vsebina naloge** | - Ustreznost in natančnost obravnave teme.  - Poznavanje in razumevanje problema.  - Analiziranje, sinteza in vrednotenje problema.  - Umestitev v širši družbeni okvir.  - Vključevanje aktualnih vsebin. | **0-2**    **0-2**    **0-2**    **0-2**  **0-2** | **\_\_\_/10** |
| **Govorni nastop** | - Jasnost, nazornost, jedrnatost.  - Primerno izražanje v književnem jeziku.  - Primernost neverbalne komunikacije.  - Suverenost.  - Kreativnost, nastop brez branja …  - Časovna omejitev. | **0-1**  **0-1**    **0-1**  **0-1**  **0-1**  **0-1** | **\_\_\_/6** |
| **Uporaba različnih didaktičnih pripomočkov** | - Filmi, PowerPoint predstavitev, delovni listi, plakat … | **0-2** | **\_\_\_/2** |
| **Obvladovanje snovi** | - Obvlada podrobnosti v zvezi z nalogo, pokaže poznavanje in razumevanje predstavljene teme. | **0-2** | **\_\_\_/2** |
|  |  | **Skupaj točke** | **\_\_\_/30** |

1. **Kriteriji za ocenjevanje PowerPoint predstavitve**

|  |  |  |  |
| --- | --- | --- | --- |
| **KRITERIJ** | **OPISNIK** | **OCENJEVALNA LESTVICA** | **DOSEŽENE TOČKE** |
| **Urejenost** | - naslovnica  - struktura  - slikovni material  - navajanje virov, literature  - preglednost, estetski vidik | **0-2**  **0-2**  **0-2**  **0-2**  **0-2** | **\_\_\_/10** |
| **Vsebina** | - poznavanje in razumevanje predstavljene teme  - umestitev v širši družbeni kontekst, vključevanje aktualnih vsebin | **0-2**  **0-2** | **\_\_\_/4** |
| **Govorni nastop** | - jasnost, nazornost, jedrnatost  - izražanje v knjižnem jeziku  - primernost neverbalne komunikacije  - suverenost, kreativnost  - prosto govorjenje  - časovna omejitev | **0-1**  **0-1**  **0-1**  **0-1**  **0-1**  **0-1** | **\_\_\_/6** |
| **Skupaj točke** | | | **\_\_\_/20** |

1. **Kriteriji za ocenjevanje zvezka**

|  |  |  |  |
| --- | --- | --- | --- |
|  | **KRITERIJ OCENJAVANJA** | **OPISNIK** | **ŠT. TOČK** |
| 1 | **Preglednost, natančnost, nazornost** | - zapis učne snovi je zbran v enem zvezku, je pregleden, natančen in čitljiv, razvidni so naslovi in podnaslovi …  - zapis večine učne snovi je natančen, pregleden in nazoren …  - v zvezku je tudi učna snov iz drugega predmeta, učna snov je zapisana tudi v drugih zvezkih, zapis učne snovi je večinoma nepregleden, nenazoren, nenatančen, čitljivost je slaba …  - v zvezku je tudi učna snov drugega predmeta, učna snov je zapisana v večih drugih zvezkih ali listih, snov je zapisana površno, nepregledno, čitljivost je slaba… | 0-3 |
| 2 | **Samostnojnost pri izdelavi** | - dijak izdela zapis vse učne snovi sam  - dijak ima v zvezku kopije zapisov svojih sošolcev  - dijak je zapisal zelo malo učne snovi | 0-2 |
| 3 | **Sosledje učnih vsebin** | - vsa učna snov je zapisana v pravilnem zaporedju  - nekaj učne snovi manjka, nekaj snovi ni zapisane v pravilnem zaporedju  - veliko učne snovi ni zapisane, učna snov ni zapisana v pravilnem zaporedju | 0-2 |
| 4 | **Število opravljenih domačih nalog** | - dijak je opravil vse domače naloge (učne liste/samostojno delo …)  - dijak je rešil polovico domačih nalog  - dijak je rešil manj kot polovico domačih nalog | 0-2 |
| 5 | **Pravočasna oddaja** | - dijak je oddal zvezek do dogovorjenega termina  - dijak je oddal zvezek po dogovorjenem terminu | 0-1 |
|  |  | **Možne točke:** | **10** |

**POPRAVLJANJE NEGATIVNO OCENJENEGA OCENJEVALNEGA OBDOBJA**

Dijaki, ki so bili ob koncu ocenjevalnega obdobja negativno ocenjeni ali neocenjeni, popravljajo oceno s pisnim ali ustnim preizkusom, ki zajema negativno ocenjeno snov. Datum se določi po dogovoru s profesorjem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oz. drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu. Vse ocene morajo biti pozitive.

**POPRAVNI, DOPOLNILNI IN DIFERENCIALNI IZPITI**

Izpiti potekajo ustno, tako da učitelj pripravi najmanj 5 izpitnih listkov s tremi vprašanji. Pri ocenjevanju veljajo enaki minimalni standardi in kriteriji ocenjevanja kot med šolskim letom. V primeru prepisov dijakov učitelj določi vsebino diferencialnega izpita in o tem seznani dijaka. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.